Bemagtig 'n Kind | Helpende Hand
Bemagtig-ŉ-KindTuis » Bemagtig-ŉ-Kind	Van sukkel tot superheld
Almal wil ’n held hê – soveel te meer ’n klein mensie met groot drome. Dit is jou kans om die held in dié klein mensie se verhaal te wees deur Solidariteit Helpende Hand se Bemagtig-’n-Kind-projek te ondersteun.
Die fokus van Helpende Hand se Bemagtig-’n-Kind-projek is skoolopleiding, hetsy kleuterskool, laerskool of hoërskool. Helpende Hand glo dat die gebrek aan finansies nooit die rede mag wees dat ’n kind nie toegang het tot die nodige skoolopleiding nie.
Die doel van die projek is daarom om aan alle kinders, nie net akademiese- of sportuitblinkers nie, die geleentheid te bied om hul volle potensiaal te verwesenlik deur hulle intellektueel, emosioneel, maatskaplik, geestelik en loopbaangewys vir hul volwasse lewe toe te rus.
Sodoende word armoede nie net verlig, voorkom of verbreek nie, maar word langtermynoplossings en opheffing deur opleiding in die gemeenskap bewerkstellig en word rowwe diamante uitblinkers. Deur jou betrokkenheid kan jy help om ’n blywende verskil in ’n kind se lewe te maak.
Voorskoolse, laerskool- en hoërskoolkinders word gehelp wie se ouers kan bewys dat hulle alles in hul vermoë gedoen het om hul kinders te help, maar dat hulle steeds nie finansieel die mas kan opkom nie.
’n Kind wat hulp benodig, word deur die skoolhoof, onderwyser, maatskaplike werker of terapeut verwys en ŉ verwysingsbrief, ’n aansoekvorm om hulp, asook ’n afskrif van die kind se identiteitsdokument word ingedien. Die ouer(s) van die kind moet ook bankstate indien as bewys dat geld nie op sinnelose uitgawes bestee word nie en dat daar werklik ’n finansiële behoefte bestaan.
’n Kwartaallikse vorderingsverslag en rapport verseker dat kontrole oor die hulp aan die kind uitgeoefen word en verseker dat die kind werklik die vrugte van die hulp pluk.
Hoe word gehelp?
Die volgende behoeftes kom onder meer in aanmerking vir finansiële bystand:
Vakansiesorg (wanneer skole gesluit is)
Buitemuurse aktiwiteite by die kleuterskool.
Skoolklere en skryfbehoeftes
Sport (toerusting, ontwikkelingskampe en toere)
Uitstappies en kampe
Terapie (spel-, spraak- en arbeidsterapie)
Terapie (maatskaplik, sielkundig en godsdienstig)
Wie kan betrokke raak?
Benewens die betrokkenheid van Helpende Hand se meer as 121 takke landwyd, word sakeondernemings en individue ook aangemoedig om met ons hande te vat om ons land se kinders met geleenthede en eindelik ŉ hoopvolle toekoms te bemagtig.
Jou kontaknommer*EmailThis field is for validation purposes and should be left unchanged.
Sel: 076 424 1400PhoneThis field is for validation purposes and should be left unchanged.